NOTĂ DE FUNDAMENTARE

|  |
| --- |
| **Secțiunea 1**  **Titlul proiectului de act normativ**  **Ordonanță de urgență privind mecanismul de decontare pe bază de cost unitar a cheltuielilor efectuate pentru asigurarea măsurilor imediate pentru acordarea de sprijin și asistență umanitară de către statul român cetățenilor străini sau apatrizilor aflați în situații deosebite, proveniți din zona conflictului armat din Ucraina** |

**Secțiunea a 2-a**

**Motivul emiterii actului normativ**

|  |
| --- |
| **2.1 Sursa proiectului de act normativ**  Regulamentul (UE) 2022/613 al Parlamentului European și al Consiliului din 12 aprilie 2022 de modificare a Regulamentelor (UE) nr. 1303/2013 și (UE) nr. 223/2014 în ceea ce privește majorarea prefinanțării din resursele REACT-EU și stabilirea unui cost unitar.  Decizia de punere în aplicare (UE) 2022/382 a Consiliului din 4 martie 2022 de constatare a existenţei unui aflux masiv de persoane strămutate din Ucraina în înţelesul articolului 5 din Directiva 2001/55/CE şi având drept efect introducerea unei protecţii temporare.  Regulamentul (UE) 2022/562 al Parlamentului European și al Consiliului din 6 aprilie 2022 de modificare a Regulamentelor (UE) nr. 1303/2013 și (UE) nr. 223/2014 în ceea ce privește Acțiunea de coeziune pentru refugiații din Europa (CARE).  **2.2 Descrierea situației actuale**  Situaţia generată de agresiunea militară rusă din Ucraina are implicații majore pentru Romania, în special prin existenta unei presiuni migratorii ridicate la frontierele sale estice pe măsură ce conflictul continuă, iar afluxul masiv de persoane strămutate din Ucraina suprasolicită sistemele de primire /de azil al statului, cu consecințe negative asupra funcționării eficiente a acestor sisteme, asupra intereselor persoanelor în cauză și asupra intereselor altor persoane care solicită protecție.  In aceste conditii, măsura acordării protecției temporare sau altă protecție adecvată persoanelor refugiate din Ucraina reprezintă o modalitate de răspuns rapid și eficient al statului român la fluxul masiv de persoane strămutate pe teritoriul României din Ucraina, prin simplificarea procedurilor de lucru și asigurarea accesului imediat la măsuri de asistență.  Protecția temporară este un mecanism de urgență care se aplică în cazul unui aflux masiv de persoane și care urmărește să ofere o protecție imediată și colectivă. Obiectivul este de a atenua presiunea asupra sistemelor naționale de azil și de a permite persoanelor strămutate să se bucure de drepturi armonizate în întreaga Uniune Europeană. Aceste drepturi includ dreptul de ședere, accesul la piața muncii, asistență medicală și accesul la sistemul de învățământ în cazul beneficiarilor protecţiei temporare care nu au împlinit vârsta de 18 ani, acordându-se în țara noastră în baza Ordonanţei de urgenţă a Guvernului nr. 15/ 2022 privind privind acordarea de sprijin și asistență umanitară de către statul român cetățenilor străini sau apatrizilor aflați în situații deosebite, proveniți din zona conflictului armat din Ucraina, cu modificările și completările ulterioare.  Incepând cu data de 18 martie a.c., a intrat în vigoare Hotărârea Guvernului nr. 367/2022 privind stabilirea unor condiţii de asigurare a protecţiei temporare precum şi pentru modificarea şi completarea unor acte normative în domeniul străinilor. Actul normativ, emis la propunerea Inspectoratului General pentru Imigrări, pentru aplicarea Deciziei Consiliului Uniunii Europene de punere în aplicare (UE) 2022/382 din 4 martie 2022 de constatare a existenței unui aflux masiv de persoane strămutate din Ucraina în înțelesul articolului 5 din Directiva 2001/55/CE, prevede condiţiile concrete de asigurare a protecţiei temporare a persoanelor strămutate pe teritoriul statului român și stabilește categoriile de persoane care pot beneficia de acest statut.  Instituirea măsurilor de protecție temporară sau altă protecție adecvată, atât la nivel național cât și la nivelul Uniunii Europene, reprezintă o provocare suplimentară pentru bugetele publice, într-un moment în care economiile statelor membre sunt încă în curs de redresare în urma impactului pandemiei de COVID-19, și riscă să submineze pregătirea unei redresări verzi, digitale și reziliente a economiei.  Având în vedere posibilitatea de a extinde utilizarea politicii de coeziune la diferite tipuri de acțiuni de urgență destinate sprijinirii refugiaților ucraineni, pentru a atenua astfel presiunea constantă exercitată de criza ucraineană si pentru a se stabili un echilibru între eforturile statelor membre pentru primirea acestor persoane și suportarea consecințelor acestei primiri, prin Regulamentul (UE) 2022/613 a fost stabilit un cost unitar pentru operațiunile care abordează provocările legate de migrație.  Astfel, prin Regulamentul (UE) 2022/613 a fost stabilit un cost unitar de 40 EUR pe săptămână per persoană care fuge din Ucraina, pentru a facilita finanțarea nevoilor de bază imediate și sprijinul persoanelor cărora li s-a acordat protecție temporară sau orice altă formă de protecție adecvată, începând de la intrarea acestor persoane pe teritoriul României. Costul unitar poate fi utilizat pentru o perioadă totală de maximum 13 săptămâni, începând cu data de 24 februarie 2022 și data sosirii persoanei în Uniunea Europeană, și poate acoperi doar o parte din sumele cheltuite de statele membre pentru a finanța nevoile de bază imediate ale numărului real a refugiaților.  Costul unitar se acordă numai pentru nevoile de bază imediate și sprijinul persoanelor cărora li s-a acordat protecție temporară sau orice altă formă de protecție adecvată, în conformitate cu Decizia de punere în aplicare (UE) 2022/382 și se acorda pentru acoperirea parțială a cheltuielilor efectuate pentru asigurarea utilităţilor de primă necesitate prevăzute la art. 1 alin. (1) lit. a)-c) din Ordonanţa de urgenţă a Guvernului nr. 15/2022 , cu modificările şi completările ulterioare.  Ministerul Afacerilor Interne, prin Inspectoratul General pentru Imigrări, are competența stabilirii și acordării măsurilor de protecţie temporară sau orice altă forma de protecție adecvată categoriilor de persoane prevăzute la art. 1 din Hotărârea Guvernului nr. 367/2022.  De asemenea, Ministerul Afacerilor Interne, prin Inspectoratul General pentru Situaţii de Urgenţă, are competența legală de a presta activităti specifice pentru asigurarea nevoilor de bază și sprijinul imediat persoanelor cărora li s-a acordat protecție temporară sau orice altă formă de protecție adecvată, respectiv a utilităţilor de primă necesitate prevăzute la art. 1 alin. (1) lit. a)-c) din Ordonanţa de urgenţă a Guvernului nr. 15/2022, cu modificările şi completările ulterioare.  In aceste conditii, prin aplicarea prevederilor Regulamentului (UE) 2022/613, parte din cheltuielile efectuate de Ministerul Afacerilor Interne, prin bugetul Inspectoratului General pentru Imigrări, pot fi decontate pe baza de cost unitare.  Urmare a demersului comun al Ministerului Investițiilor si Proiectelor Europene si al autorităților de management pentru identificarea posibilităților concrete de finanțare din fonduri europene a cheltuielilor efectuate pentru sprijinul refugiaților din Ucraina, fără a afecta proiectele aflate în implementare, resursele financiare identificate din economiile generate la nivelul proiectelor finalizate și/sau care se află în derulare la nivelul Programului operational Capital Uman, în cuantum aproximativ de 100 milioane euro din contributie FSE, la care se adaugă contributia națională, vor fi reutilizate pentru finanțarea măsurilor de sprijin și asistență umanitară de către statul român cetățenilor străini sau apatrizilor aflați în situații deosebite, proveniți din zona conflictului armat din Ucraina.  Ca urmare a identificării acestor economii, se are în vedere modificarea Programului operational Capital Uman, prin crearea unei noi axe prioritare (AP 9) cu o valoare de 100 milioane euro FSE, prin realocarea sumei de 50 milioane euro FSE de la Axa prioritară 2 Îmbunătăţirea situaţiei tinerilor din categoria NEETs și 50 milioane euro FSE de la Axa prioritară 3 Locuri de muncă pentru toți în cadrul căreia vor fi finanțate cheltuieli destinate sprijinirii refugiaților din Ucraina. Astfel, va fi valorificată flexibilitatea prevăzută de Regulamentul nr. 562/2022, prin care pot fi finanțate cheltuieli cu refugiații din Ucraina, prin realocarea rapidă a fondurilor disponibile pentru acest sprijin de urgență, în contextul în care nu sunt posibile transferuri între programe.  Astfel, valoarea cheltuielilor care pot fi decontate pe bază de cost unitar, alocată în cadrul Programului operațional Capital Uman 2014 – 2020, este de 585.516.342,97 lei, echivalent a 118.427.285,65 euro la cursul InforEuro din luna iunie 2022, din care contribuția Uniunii Europene este de 494.410.000,00 lei, echivalent a 100.000.000,00 euro corespunzând unui procent de 84,44%, iar contribuția națională este de 91.106.342,97 lei, echivalent a 18.427.285,65 euro, corespunzând unui procent de 15,56%.  **2.3 Schimbări preconizate**  Propunerea de act normativ vizează adoptarea de urgență a unor măsuri temporare de sprijin financiar, prin instituirea mecanismului de decontare pe baza de cost unitar a anumitor cheltuieli legate de migrația generată de agresiunea militară a Federației Ruse, așa după cum este stabilit acest cost unitar prin Regulamentul (UE) 2022/613.  Sumele angajate prin utilizarea mecanismului de decontare pe baza de cost unitar sunt decontate din alocarea Programului operațional Capital Uman 2014-2020, conform regulilor de eligibilitate specifice prevăzute în acest program operational.  Sprijinul financiar acordat prin decontarea cheltuielilor pe baza de costuri unitare are drept scop compensarea unei părți din cheltuielile efectuate pentru satisfacerea nevoilor de bază și sprijinul cetăţenilor străini sau apatrizilor aflaţi în situaţii deosebite, proveniţi din zona conflictului armat din Ucraina.  Beneficiarul sprijinului financiar instituit prin prezentul act normativ este Ministerul Afacerilor Interne, institutie care, prin Inspectoratul General pentru Imigrări, are competenta stabilirii și acordării măsurilor de protecţie temporară sau alte forme de protectie adecvate categoriilor de persoane prevăzute la art. 1 din Hotărârea Guvernului nr. 367/2022.  Pentru decontarea cheltuielilor efecutate pentru stabilirea și acordarea măsurilor de protecţie temporară, Ministerul Afacerilor Interne are obligația de a elabora săptămânal lista beneficiarilor de protecţie temporară sau de alte forme de protectie adecvate, înregistrati la nivel national.  Lista beneficiarilor se organizează pe fiecare săptamână și trebuie să reflecte situatia reală a fiecarui beneficiar de protectie temporară, respectiv lista se actualizează săptămânal cu persoanele care au intrat / au iesit din sistem.  Beneficiarii de protectie temporară sau altă protecție adecvată care au fost inclusi 13 săptămâni în total în Lista beneficiarilor privind protecția temporară sau alte forme de protectie adecvate si pentru care s-a solicitat decontarea cheltuielilor pe baza costurilor unitare, vor fi eliminați din Lista beneficiarilor și pentru aceste persoane nu se mai poate solicita în continuare decontarea cheltuielilor pe baza costurilor unitare.  Lista beneficiarilor se organizează săptămânal și include cetățenii ucraineni cu reședința în Ucraina înainte de 24 februarie 2022, apatrizii și resortisanții țărilor terțe, altele decât Ucraina, care beneficiau de protecție internațională sau de o protecție națională echivalentă în Ucraina înainte de 24 februarie 2022 și membrii de familie ai persoanelor din cele două categorii anterior menționate.  Ministerul Afacerilor Interne, prin institutiile din subordine, are obligația de a verifica si valida informațiile incluse in Lista beneficiarilor privind protecția temporară sau de alte forme de protectie adecvate, in special in ceea ce privește dubla finanțare a cheltuielilor, respectiv pentru același beneficiar de protectie temporara sau de alte forme de protectie adecvate, nu se poate solicita decontarea cheltuielilor pe baza de costuri unitare, de doua sau mai multe ori in aceeași săptămână.  Datele personale ale beneficiarilor urmează să fie colectate, stocate şi gestionate cu respectarea normelor de protecție a datelor cu caracter personal.  Costul unitar este de 40 EUR pe săptămână per persoana si se acorda pentru fiecare săptămână completă sau parțială în care o persoana a beneficiat de protecţie temporara sau de alte forme de protectie si este inclus in Lista beneficiarilor privind protecția temporară ca persoana unica.  Pentru un beneficiar de protectie temporara sau de alte forme de protectie adecvate, inregistrat in Lista beneficiarilor, costul unitar poate fi utilizat pentru fiecare saptamana in care acesta este inregistrat in lista beneficiarilor, dar nu mai mult de 13 săptămâni in total.  Costul unitar se acordă numai pentru nevoile de bază imediate și pentru sprijinul persoanelor cărora li s-a acordat protecție temporară sau alte forme de protectie adecvate, în conformitate cu Decizia de punere în aplicare (UE) 2022/382 si se acorda pentru acoperirea parțială a cheltuielilor efectuate pentru asigurarea utilităţilor de primă necesitate prevăzute la art. 1 alin. (1) lit. a)-c) din Ordonanţa de urgenţă a Guvernului nr. 15/2022 , cu modificările şi completările ulterioare.  Sprijinul financiar acordat sub formă de cost unitar poate fi acordat pana la încetarea aplicării Deciziei de punere în aplicare (UE) 2022/382, in limita fondurilor alocate acestei masuri, dar nu mai tarziu de 31 decembrie 2023.  **2.4 Alte informații** |

**Secțiunea a 3-a**

**Impactul socioeconomic**

|  |
| --- |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  **3.2 Impactul social**  Prin instituirea unui mecanism de decontare pe baza de costuri unitare a cheltuielilor cu persoanele refugiate din Ucraina, se poate asigura imbunatatirea capacitatii de gestionare a crizelor şi de reacţie rapidă si a calitatii măsurilor de sprijin şi asistenţă umanitară acordate cetăţenilor străini şi apatrizi aflaţi în situaţii de risc imediat, ipostaze în care dreptul la viaţă al acestor persoane este pus în pericol, cu impact imediat si real asupra calitatii vietii acestor persoane.  **3.3. Impactul asupra drepturilor și libertăților fundamentale ale omului**  **-**  **3.4. Impactul macroeconomic**  Bugetul măsurii temporare pentru acordarea de sprijin și asistență umanitară de către statul român cetățenilor străini sau apatrizilor aflați în situații deosebite, proveniți din zona conflictului armat din Ucraina, acordată prin decontarea pe baza de costuri unitare, se stabilește la suma de 585.516 mii lei, cu sursă de finanțare din cadrul fondurilor europene nerambursabile, respectiv din cadrul Programului Operațional Capital Uman 2014 - 2020, în conformitate cu regulile de eligibilitate și normele europene și naționale aplicabile Programului Operațional și în conformitate cu sumele aprobate de Comisia Europeană pentru aceste tipuri de măsuri.  **3.4.1 Impactul asupra economiei și asupra principalilor indicatori macroeconomici**  -  **3.4.2 Impactul asupra mediului concurențial si domeniului ajutoarelor de stat**  -  **3.5. Impactul asupra mediului de afaceri**  **3.6 Impactul asupra mediului înconjurător**  **3.7. Evaluarea costurilor și beneficiilor din perspectiva inovării și digitalizării**  **3.8 Evaluarea costurilor și beneficiilor din perspectiva dezvoltării durabile**  **3.9. Alte informații** |

**Secţiunea a 4-a**

**Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri**

|  |  |  |  |  |  |  |
| --- | --- | --- | --- | --- | --- | --- |
| * În mii lei (RON) | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| **4.1. Modificări ale veniturilor bugetare, plus/minus, din care:** | - | - | - | - | - | - |
| a) bugetul de stat, din acesta:  (i) impozit pe profit  (ii) impozit pe venit | - | - | - | - | - | - |
| b) bugete locale:  (i) impozit pe profit | - | - | - | - | - | - |
| c) bugetul asigurărilor sociale de stat  (i) contribuţii de asigurări | - | - | - | - | - | - |
| d) alte tipuri de venituri  (Se va menționa natura acestora.) | - | - | - | - | - | - |
| **4.2. Modificări ale cheltuielilor bugetare, plus/minus, din care:** | - | - | - | - | - | - |
| a) buget de stat, din acesta:  (i) cheltuieli de personal  (ii) bunuri şi servicii | - | - | - | - | - | - |
| b) bugete locale:  (i) cheltuieli de personal  (ii) bunuri şi servicii | - | - | - | - | - | - |
| c) bugetul asigurărilor sociale de stat:  (i) cheltuieli de personal  (ii) bunuri şi servicii | - | - | - | - | - | - |
| d) alte tipuri de cheltuieli  (Se va menționa natura acestora.) | - | - | - | - | - | - |
| **4.3. Impact financiar, plus/minus, din care:**  a) buget de stat | - | - | - | - | - | - |
| b) bugete locale | - | - | - | - | - | - |
| **4.4. Propuneri pentru acoperirea creşterii cheltuielilor bugetare** | - | - | - | - | - | - |
| **4.5. Propuneri pentru a compensa reducerea veniturilor bugetare** | - | - | - | - | - | - |
| **4.6. Calcule detaliate privind fundamentarea modificărilor veniturilor şi/sau cheltuielilor bugetare** | - | - | - | - | - | - |
| **4.7. Prezentarea, în cazul proiectelor de acte normative a căror adaptare atrage majorarea cheltuielilor bugetare, a următoarelor documente:**  a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată;  Nu e cazul  Suma de 585.516 mii lei se va suporta din bugetul MIPE cu încadrarea în prevederile bugetare ale anului 2022 aprobate.  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară.  Nu e cazul | | | | | | |
| **4.8. Alte informații**  Nu e cazul | | | | | | |

**Secţiunea a 5-a**

**Efectele proiectului de act normativ asupra legislaţiei în vigoare**

|  |
| --- |
| **5.1. Măsuri normative necesare pentru aplicarea prevederilor proiectului de act normativ**  **5.2. Impactul asupra legislației în domeniul achizițiilor publice**  **5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE)**  **5.3.1. Măsuri normative necesare transpunerii directivelor UE**  **5.3.2. Măsuri normative necesare aplicării actelor legislative UE**  **5.4. Hotărâri ale Curţii de Justiţie a Uniunii Europene**  **5.5. Alte acte normative şi/sau documente internaţionale din care decurg angajamente asumate 5.6. Alte informații** |

**Secțiunea a 6-a**

**Consultările efectuate în vederea elaborării proiectului de act normativ**

|  |
| --- |
| **6.1. Informații privind neaplicarea procedurii de participare la elaborarea actelor normative**  **6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate**  **6.3. Informații despre consultările organizate cu autoritățile administrației publice locale**  **6.4. Informații privind puncte de vedere/opinii emise de organisme consulative constituite prin acte normative**  **6.5. Informații privind avizarea de către:**  a) **Consiliul Legislativ**  b) Consiliul Suprem de Apărare a Ţării  c) Consiliul Economic şi Social  d) **Consiliul Concurenţei**  e**) Curtea de Conturi**  **6.6. Alte informații**  Proiectul de act normativ a fost avizat de Consiliul Legislativ prin avizul nr.  Departamentul pentru Relația cu Parlamentul a comunicat Avizul de oportunitate nr.  S-a solicitat punctul de vedere al Curții de Conturi și Autorității de Audit din cadrul Curții de Conturi a României, Ministerului Afacerilor Externe, Institutului Național de Statistică și al Autorității Naţionale de Supraveghere a Prelucrării Datelor cu Caracter Personal. |

Secţiunea a 7-a

Activităţi de informare publică privind elaborarea şi implementarea proiectului de act normativ

|  |
| --- |
| **7.1. Informarea societăţii civile cu privire la elaborarea proiectului de act normativ**  Prezentul proiect de act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată, și a fost publicat în dezbatere publică pe pagina de internet a Ministerului Investițiilor și Proiectelor Europene la data de 21.06.2022.  Urgența adoptării prezentului proiect este determinată de necesitatea recuperarii sumelor importante cheltuite si reintregirii bugetelor din care s-au efectuat aceste cheltuieli pentru asigurarea masurilor de protectie temporara sau alte forme de protectie acordate categoriilor de persoane prevăzute la art. 1 din Hotărârea Guvernului nr. 367/2022, in conformitate cu prevederile Deciziei de punere în aplicare (UE) 2022/382.  În lipsa unor măsuri concrete și rapide pentru aplicarea la nivel național a prevederilor Regulamentului (UE) 2022/613, prin care a fost stabilit un cost unitar pentru operațiunile care abordează provocările legate de migrațiune, exista riscul exercitarii unei presiuni din ce in ce mai mari asupra bugetului general consolidat al statului.  **7.2. Informarea societăţii civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice**  **7.3. Alte informații** |

**Secţiunea a 8- a**

**Măsuri privind implementarea, monitorizarea și evaluarea proiectului de act normativ**

|  |
| --- |
| **8.1. Măsuri de punere în aplicare a proiectului de act normativ** **8.2. Alte informaţii** |

**Fată de cele prezentate, a fost promovată prezenta Ordonanță de urgență a Guvernului privind mecanismul de decontare pe bază de cost unitar a cheltuielilor efectuate pentru asigurarea măsurilor imediate pentru acordarea de sprijin și asistență umanitară de către statul român cetățenilor străini sau apatrizilor aflați în situații deosebite, proveniți din zona conflictului armat din Ucraina.**

|  |  |
| --- | --- |
| **MINISTRUL INVESTIȚIILOR ȘI PROIECTELOR EUROPENE** | **MINISTRUL AFACERILOR INTERNE** |
| **Marcel - Ioan BOLOȘ** | **Lucian Nicolae BODE** |
|  |  |
|  | |
| **Avizatori :**   |  |  | | --- | --- | | **MINISTRUL JUSTIȚIEI**  **Marian-Cătălin PREDOIU** | **MINISTRUL FINANȚELOR**    **Adrian CÂCIU** | |  | | | |
|  |  |